หลังกลับจากประชุมสุดยอดอาเซียน-สหภาพยุโรปสมัยพิเศษ จะพิจารณาของขวัญปีใหม่ให้กับประชาชน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ภายหลังการประชุมคณะรัฐมนตรี ถึงการพิจารณาของขวัญปีใหม่ให้กับประชาชน ว่าทยอยพิจารณา เพราะยังมีเวลา ซึ่งหลายอย่างเป็นมาตรการที่เป็นของหน่วยงานต่างๆ ต้องดูให้รอบคอบ เพื่อไม่ให้เกิดปัญหาในอนาคตสำหรับแพ็คเกจช้อปดีมีคืน และเราเที่ยวด้วยกันเฟส 5 นั้น นายกรัฐมนตรี ย้ำว่าอยากทำให้ประชาชน แต่ต้องดูงบประมาณด้วย ไม่อยากสร้างภาระทางการเงินการคลังในวันข้างหน้า ขณะนี้ยังมีเวลาพิจารณา หลังกลับมาจากการประชุมสุดยอดอาเซียน - สหภาพยุโรปสมัยพิเศษ ที่กรุงบรัสเซลส์ ราชอาณาจักรเบลเยียม จะต้องมาพิจารณาและตัดสินใจอีกครั้งช่วงกลางเดือนธันวาคม 2565